Diari Oficial de la Generalitat Valenciana


Sumari del DOGV 6273, del 24-05-2010 (2010/5867)

RESOLUCIÓ d'11 de maig de 2010, del conseller de Medi Ambient, Aigua, Urbanisme i Habitatge, per la qual se sotmet a informació pública el projecte de decret del Consell d'aprovació del Pla d'Acció Territorial de Protecció de l'Horta de València.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6273

Data del DOGV
:   24-05-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/5867


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

RESOLUCIÓ d'11 de maig de 2010, del conseller de Medi Ambient, Aigua, Urbanisme i Habitatge, per la qual se sotmet a informació pública el projecte de decret del Consell d'aprovació del Pla d'Acció Territorial de Protecció de l'Horta de València. [2010/5867]  
La Llei 4/2004, de 30 de juny, de la Generalitat, d'ordenació del territori i protecció del paisatge (en endavant LOTPP) preveu en l'article 22.6 l'elaboració del Pla Acció Territorial de Protecció de l'Horta de València (en endavant PATP de l'Horta de València). El PATP de l'Horta de València ha d'establir els objectius, criteris i directrius per a la protecció de l'Horta de València.  
L'objectiu fonamental del PATP de l'Horta de València és garantir la conservació d'un entramat d'espais oberts que contribuïsca a millorar la qualitat de vida dels ciutadans que l'habiten, preservant els valors ambientals, agrícoles, paisatgístics, culturals, patrimonials i recreatius, sense impedir, però delimitant-lo, el desenvolupament urbà de l'àrea metropolitana.  
La formulació i l'elaboració de PATP de l'Horta de València correspon a la conselleria competent en matèria d'ordenació del territori i urbanisme. Així mateix, correspon a aquesta conselleria acordar l'obertura del període d'informació pública, com també l'aprovació provisional. L'aprovació definitiva del Pla d'acció territorial de protecció de l'Horta de València és competència del Consell de la Generalitat. Tot això, d'acord amb el que estableix l'article 60.2 de la Llei 4/2004, de 30 de juny, d'ordenació del territori i protecció del paisatge.  
Per aquesta raó, resolc:  
Primer  
Sotmetre a informació pública el Decret del Consell d'aprovació del Pla d'acció territorial de protecció de l'Horta de València per un període de dos mesos, anunciada en el Diari Oficial de la Comunitat Valenciana i en un diari no oficial d'àmplia difusió a la província.   
Durant aquest període, el projecte diligenciat es trobarà depositat per a la consulta pública, a més dels ajuntaments afectats, als locals d'aquesta Conselleria, en horari de matí de 09.00 a 14.00, sitis:  
València: Centre d'Informació i Documentació Ambiental de la Comunitat Valenciana (c. Marià Cuber, 14, baixos, 46448 València).  
Direcció Territorial de València de la Conselleria de Medi Ambient, Aigua, Urbanisme i Habitatge. Edifici PROP (c. Gregori Gea, 27, València).  
Així mateix, amb l'objecte de facilitar l'accés al Pla d'Acció Territorial de Protecció de l'Horta de València, aquest pot ser consultat en la pàgina web de la Conselleria de Medi Ambient, Aigua, Urbanisme i Habitatge ().   
Segon  
Demanar el dictamen dels municipis el planejament urbanístic dels quals puga veure's afectat per les determinacions del Pla d'acció territorial de protecció de l'Horta de València, i els informes sectorials dels distints departaments o òrgans de les administracions públiques que pertoque, en relació amb les competències respectives.  
València, 11 de maig de 2010.- El conseller de Medi Ambient, Aigua, Urbanisme i Habitatge, i vicepresident tercer del Consell: Juan Gabriel Cotino Ferrer.